Нобэ
Автомобиль къэмыгъэсэбэпыным и дунейпсо махуэщ
Пылхэр хъумэным и дунейпсо махуэщ
Болгарием и щхьэхуитыныгъэм и махуэщ. 1908 гъэм ар Уэсмэн пащтыхьыгъуэм къыхэкIащ.
Балтие къэралхэм я зэкъуэтыныгъэм и махуэщ. Эстонием, Латвием, Литвам 2000 гъэм щегъэжьауэ щагъэлъапIэ.
США-м щагъэлъапIэ цIыхубз хьэрычэтыщIэхэм я махуэр
1862 гъэм США-м и президент Линкольн Авраам Iэ щIидзащ 1863 гъэм и щIышылэм и 1-м къыщыщIэдзауэ пщылI псори щхьэхуит зэрыхъужым теухуа унафэм.
1921 гъэм Лъэпкъхэм я Лигэм хагъэхьащ Латвиер, Литвар, Эстониер.
1935 гъэм ЦIыхубэ Комиссархэм я Советым и унафэкIэ, япэ, етIуанэ, ещанэ рангхэм я капитан цIэр СССР-м и Дзэ-Тенджыз Флотым щагъэуващ, Совет Союзым и Маршал цIэри къащтащ.
1943 гъэм Центральнэ, Воронежскэ фронтхэм я дзэхэр Днепр зэпрыкIащ.
1943 гъэм зауэм етIуанэ фронт къыщызэIуамыхын папщIэ, Германием Сталин Иосиф е Черчилль Уинстон мамырыгъэм теухуа зэгурыIуэныгъэ ярищIэлIэну Геббельс къыхилъхьа жэрдэмым арэзы техъуауэ щытакъым Гитлер.
1944 гъэм советыдзэхэм Таллинн къалэр хуит къащIыжащ.
КъигъэщIа илъэс 65-м щыщу илъэс 36-кIэ Франджым и пащтыхь гуащэу щыта Австрийская Аннэ къызэралъхурэ илъэс 416-рэ ирокъу.
Инджылызым щыщ физик, химик, генераторыр къэзыгупсыса, нэгъуэщI къэхутэныгъэ куэд езыгъэкIуэкIа Фарадей Майкл къызэралъхурэ илъэс 226-рэ ирокъу.
Совет бзэщIэныгъэлI, лексикограф, профессор, «Урысыбзэм и псалъалъэр» къыдэзыгъэкIа, урыс литературэбзэр куууэ зыджа Ожегов Сергей къызэралъхурэ илъэси 117-рэ ирокъу.
Педагогикэ щIэныгъэхэм я доктор, профессор Мамхэгъ Раисэ къыщалъхуа махуэщ.
США-м щыщ уэрэджыIакIуэ, актёр, режиссёр цIэрыIуэ, жылагъуэ лэжьакIуэу щыта Рид Дин къызэралъхурэ илъэс 79-рэ ирокъу.
Урысей актрисэ, теленэтынхэр езыгъэкIуэкI Голубкинэ Марие и ныбжьыр илъэс 44-рэ ирокъу.
Бразилием щыщ футболист цIэрыIуэ, дуней псом и чемпион тIэунейрэ хъуа, зэпеуэ зэмылIэужьыгъуэ куэдым щытекIуа, ЩIы хъурейм и футболист нэхъ Iэзэ дыдэу къалъыта Роналдэ и ныбжьыр илъэс 41-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уэфIу щыщытынущ. Хуабэр махуэм градус 25 — 29-рэ, жэщым градус 14 — 16 щыхъунущ.
